# Another One Bites the Dust

### A Wikipédiából, a szabad lexikonból.

| Zeneportál

Queen Another One Bites the Dust
kislemez
The Game
Megjelent | 1980. augusztus 22.
Formátum | kislemez
Felvételek | 1980. március/május Musicland stúdió,München
Stílus | Rock Funk Rhytm & Blues
Hossz | 3:32
Kiadó | EMI (UK), Elektra Records (US)
Szerző | John Deacon
Producer | Queen és Reindhold Mack
Helyezések

- #7 (UK)
- #1 (US) (Platina)

Queen-kislemez-kronológia
Play the Game (1980) | Another One Bites the Dust (1980) | Need Your Loving Tonight (1980)
A The Game album dalai
Dragon Attack (2) | Another One Bites the Dust (3) | Need Your Loving Tonight (4)

Az Another One Bites the Dust az angol Queen együttes kislemeze az 1980-as The Game albumról. A dal szerzője John Deacon basszusgitáros volt. A legsikeresebb daluk lett, Amerikában első lett a Billboard Hot 100 kislemez-listán, és csak ott 4 millió példányban kelt el – világviszonylatban több mint 7 millió példányban. Egyaránt sikere volt a Billboard Black Singles afroamerikai, és Club Play Singles diszkóslágerek listáin. Érdekes módon Amerikában a dal rajongói azt hitték a számukra addig ismeretlen Queenre, hogy az egy R&B zenekar.

## [szerkesztés] Keletkezése

| Iskolás koromban sokat hallgattam soul-zenét és mindig is érdekelt. Jó ideje szerettem volna csinálni egy olyan számot, mint az 'Another One Bites The Dust', de eredetileg csak a basszus és a dallamvonal volt meg. Fokozatosan raktam hozzá a többit. A banda számos ötlettel segített. Azt gondoltam ugyan, hogy olyan dal lesz, amelyre táncolnak is, de nem is álmodtam volna, hogy ilyen sikere lesz. A dalt elkezdte játszani egy fekete rádióadó az Államokban, amelyről addig soha nem is hallottunk. |
– John Deacon

Deacon eredetileg egy cowboy történet köré szőtte a szöveget, de végül ezt egy modernebb hangzás érdekében elvetette. A müncheni Musicland stúdióban vették fel a dalt, Reindhold Mack produceri segédletével. Deacon játszott a hangszerek többségén: basszusgitár, zongora, ritmus és szólógitár. Brian May gitáros jellegzetesen felismerhető zajokat produkált a gitárjával és egy Eventide Harmoniserrel, de gitárszóló nem hallható a felvételen. Bár az album egyes dalain már megjelent a szintetizátor hangzás, itt még nem használták azt fel, a legfurcsább zajokat is May állította elő a Red Speciallal. Bár az együttes tagjai kevéssé hittek a dal sikerességében, Michael Jackson tanácsára mégis megjelentették kislemezen.

| Ezt a dalt John Deacon ötlötte ki, aki teljesen a maga feje után ment. Mi abszolút nem ilyeneket csináltunk. Erőteljes dobhangzást akartunk, a szokásos nagyszabású stílusunkban. Erre Deakey azt mondja: "Nem, ezt teljesen másfélének akarom. Nagyon feszes, éles dobhangzással." Eredetileg ismétlődő dobhangzással csináltuk - ez még a dobgépek elterjedése előtt volt. Roger dobolt egy kicsit, mintegy tiltakozón, mert nem igazán tetszett neki, ahogy ez a dobhangzás szólt. Ezután Deakey rájátszotta ezt a dallamot. Freddie azonnal rákapott, és lelkesen azt mondta, "Ez nagyszerű! Ez nagyon fontos! Sokat fogok foglalkozni vele. |
– Brian May

## [szerkesztés] Városi legendák

Népszerű városi legenda a dallal kapcsolatban, hogy visszafelé lejátsza is értelmezhető mondatokat tartalmaz, amelyek a marihuána használatra buzdítanak, és annak pozitív hatásait ecsetelik. Valójában a felvétel nem tartalmaz szándékos utalásokat.

## [szerkesztés] Hangszerek

Roger Taylor: Ludwig dobfelszerelés, Syndrum elektronikus dobfelszerelés
John Deacon: Music Man elektromos basszusgitár, Fender Telecaster, Bosendorfer zongora
Brian May: Red Special

## [szerkesztés] Slágerlista alakulása

### [szerkesztés] Anglia

Angol slágerlista (1980. szeptember 6-tól)
Hét | 01 | 02 | 03 | 04 | 05 | 06 | 07 | 08 | 09
--- | --- | --- | --- | --- | --- | --- | --- | --- | ---
Helyezés | 54 | 18 | 10 | 7 | 8 | 16 | 23 | 36 | 58

### [szerkesztés] Amerika

Billboard Hot 100 (1980. augusztus 16-tól)
Hét | 01 | 02 | 03 | 04 | 05 | 06 | 07 | 08 | 09 | 10 | 11 | 12 | 13 | 14 | 15 | 16 | 17 | 18 | 19 | 20
--- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | ---
Helyezés | 67 | 50 | 28 | 23 | 9 | 3 | 3 | 1 | 1 | 1 | 2 | 2 | 4 | 4 | 4 | 4 | 3 | 3 | 7 | 14

Billboard Hot 100 (folytatás)
Hét | 21 | 22 | 23 | 24 | 25 | 26 | 27 | 28 | 29 | 30 | 31
--- | --- | --- | --- | --- | --- | --- | --- | --- | --- | --- | ---
Helyezés | 14 | 20 | 30 | 47 | 54 | 67 | 70 | 96 | 96 | 98 | 98

## [szerkesztés] Hangminta

Another One Bites the Dust?*

## [szerkesztés] Külső hivatkozások

Dalszöveg
Videoklip
Élőben az 1986-as Wembley koncerten

A The Game album dalai
Play the Game | Dragon Attack | Another One Bites the Dust | Need Your Loving Tonight | Crazy Little Thing Called Love Rock It (Prime Jive) | Don’t Try Suicide | Sail Away Sweet Sister | Coming Soon | Save Me

Queen
John Deacon · Brian May · Freddie Mercury · Roger Taylor
Queen-kislemezek
1973: Keep Yourself Alive 1974: Seven Seas of Rhye · Killer Queen 1975: Now I’m Here · Bohemian Rhapsody 1976: You’re My Best Friend · Somebody to Love 1977: Tie Your Mother Down · Teo Torriatte (Let Us Cling Together) · Good Old-Fashioned Lover Boy · Long Away · We Are the Champions / We Will Rock You 1978: Spread Your Wings · It’s Late · Bicycle Race/Fat Bottomed Girls · Don’t Stop Me Now 1979: Love of My Life · Crazy Little Thing Called Love 1980: Save Me · Play the Game · Another One Bites the Dust · Need Your Loving Tonight · Flash's Theme 1981: Under Pressure 1982: Body Language · Las Palabras de Amor · Calling All Girls · Back Chat 1984: Radio Ga Ga · I Want to Break Free · It’s a Hard Life/Is This the World We Created..? · Hammer to Fall · Thank God It’s Christmas 1985: One Vision 1986: A Kind of Magic · Princes of the Universe · Friends Will Be Friends · Who Wants to Live Forever 1989: Scandal · I Want It All · Breakthru · The Invisible Man · The Miracle 1991: Innuendo · Headlong · I’m Going Slightly Mad · The Show Must Go On · These Are the Days of Our Lives 1995: Heaven for Everyone · Too Much Love Will Kill You 1996: You Don’t Fool Me 1998: No-One but You (Only the Good Die Young)

A lap eredeti címe "http://hu.wikipedia.org../../../a/n/o/Another_One_Bites_the_Dust_a6e8.html"

Kategória: Queen-kislemezek

##### Views

- Szócikk
- Vitalap
- Aktuális változat

##### Keresés

##### Más nyelveken

- English
- Suomi
- עברית
- Italiano
- Nederlands
- ‪Norsk (bokmål)‬